**HANKEDOKUMENT**

Riigimetsa Majandamise Keskus (edaspidi **Hankija**) teeb ettepaneku esitada pakkumus riigihankes „**RMK dokumendihaldussüsteemi uuendamise ärianalüüs**“ (viitenumber 292809, DHS 1-47.3375) riigihanke alusdokumentides (RHAD) esitatud tingimustel.

1. **ÜLDINFO** 
   1. Kõik RHAD täiendavad üksteist. Mistahes dokumendis sätestatud kohustus, tingimus või nõue on pakkujale kohustuslik. RHAD koosnevad kõigist eRHRis käesoleva hanke raames avaldatud ja viidatud dokumentidest. Erinevuste korral hanketeates ja teistes RHADs esitatud teabe vahel lähtutakse hanketeates esitatust. Samuti, kui huvitatud isik ei ole esitanud hankemenetluse käigus küsimusi RHADs avastatud vastuolude, ebaselguste või puuduste kohta, on hankijal õigus hankelepingu sõlmimise ja täitmise käigus üleskerkinud vaidluste korral valida hankijale sobivam RHAD tõlgendus.
   2. Iga viidet, mille hankija teeb RHADs mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb RHADs ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.
2. **HANKELEPINGU ESE**
   1. Käesoleva hanke tulemusel tellitakse ärianalüüs RMK dokumendihaldussüsteemi uuendamiseks.
   2. Hankelepingu eseme tehniline kirjeldus on toodud hankelepingu lisas 1 – tehniline kirjeldus.
3. **PAKKUMUS**
   1. Pakkuja esitab RHR süsteemis täidetava pakkumuse maksumuse vormi.
   2. Pakkumuse maksumus peab olema lõplik ja sisaldama kõiki kulusid vastavalt RHAD-le ning seal nimetamata kulusid, mis on vajalikud tööde nõuetekohaseks teostamiseks. Null või negatiivse väärtusega maksumusi ei ole lubatud kasutada ja sellised pakkumused on hankijal õigus lugeda mittevastavaks ning tagasi lükata.
   3. Hankija ei hüvita lepingu täitmisel pakkujale mingeid täiendavaid kulusid ega tee täiendavaid makseid.
   4. Huvitatud isik või pakkuja kannab hankemenetluses osalemisega seotud kogukulud ja -riski, kaasa arvatud vääramatu jõu (*force majeure*) toime võimalused.
   5. Juhul, kui pakkumuse esitab isik, kes ei ole eesti äriregistri registrikaardi väljatrükile kantud isikuna, kellel on pakkuja seadusjärgne esindamise õigus, siis peab pakkuja hankija nõudmisel esitama seadusjärgse esindaja(te) volikirja pakkuja esindamiseks. kui pakkuja on registreeritud välisriigis, siis peab pakkumuse esitaja esitama hankija nõudel tõendi esindusõiguse olemasolu kohta.
4. **PAKKUMUSTE HINDAMINE**
   1. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Pakkumused järjestatakse koondhinde alusel. Edukaks tunnistatakse pakkumus, mis on kogunud enim punkte.
   2. Pakkumusele antav maksimaalne võimalik punktide koondhinne on 100.
   3. Pakkumuse koondhinne saadakse kriteeriumite punktide summeerimisel.
   4. Kui kahe või enama enim punkte kogunud pakkumuse koondhinded on võrdsed, tunnistab hankija edukaks pakkumuse, mis on kogunud enam punkte alakriteeriumi „tegevuskava ja ajakava“ eest. Kui ka alakriteeriumi „tegevuskava ja ajakava“ eest kogutud punktid on võrdsed, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.
   5. Hindamiskriteeriumi „Pakkumuse kogumaksumus“ hindamismetoodika kirjeldus on välja toodud riigihangete registris hindamiskriteeriumite ja hinnatavate näitajate lehel.
   6. Hindamiskriteeriumi „Töö teostamise tegevuskava ja ajakava“ hindamismetoodika kirjeldus:
      1. Töö teostamise tegevuskava ja ajakava hindab hankekomisjon, kes langetab iga alakriteeriumi kohta otsuse konsensuslikult, andes punktid vastavalt defineeritud skaalale.
      2. Alakriteeriumitele antud punktide tulemused summeeritakse ja leitakse seeläbi tegevuskavale ja ajakavale omistatavad punktid.
      3. Töö teostamise tegevuskava ja ajakava kriteeriumi hinnatavad alakriteeriumid

|  |  |
| --- | --- |
| **Alakriteerium** | **Alakriteeriumi punktid** |
| 1. Tegevuskava ja ajakava | 30 |
| 1. Meeskonna tööjaotus ja koormus | 20 |
| 1. Projekti- ja kvaliteedijuhtimise põhimõtted | 10 |
| 1. Üleminekustrateegia ja riskide haldus | 10 |
| **KOKKU** | 70 |

**Alakriteeriumitele** antavad punktid

|  |  |  |  |
| --- | --- | --- | --- |
| **Alakriteerium 1 / punktid** | **30** | **15** | **1** |
| **Tegevuskava ja ajakava** | 1. hankelepingu objekti olemus ja ülesandepüstitus on lahti kirjutatud; 2. tegevuskava ja ajakava vastab täies ulatuses hanke alusdokumentides esitatud parameetritele ja tingimustele; 3. vajalikud tegevused on loogilises järjestuses, omavahelises seoses ja kooskõlas hanke tehnilise kirjeldusega; 4. tööd on jaotatud projekti läbiviimiseks sobiva kestusega osadeks (nädalate lõikes), mille mahuhinnangud on realistlikud, arvestades planeeritud tulemite mahtu. 5. tegevuste lõikes on kirjeldatud ka pakkuja ja hankija rolli ning toodud välja töömaht tundides. 6. tegevuskava osas on tegemist põhjaliku ja realistliku projektiplaanitegevuskava kirjeldusega töö teostamiseks vajalike tööde kaupa, mis võimaldab realiseerida hankelepingu objekti tehnilises kirjelduses püstitatud eesmärgid tähtaegselt. 7. tegevuskavas ja ajakavas nähtub selgelt, kuidas hanke alusdokumentides kirjeldatud nõuded, ootused tulemusele ning eesmärkidele plaanitakse 8. ülesannete lahenduste kirjeldused on kooskõlas tegevuskava ja ajakavaga; 9. lahenduse kirjeldus lahendab täielikult ülesande kirjelduses püstitatud probleemi. | 1. tegevuskava ja ajakava on detailsed, arusaadavad ja omavahel loogilises seoses   ja/või   1. tegevuskava kirjeldused on realistlikud ning vastavad hanke eesmärkidele ja tulemite saavutamiseks vajalikud tegevused on suures osas kooskõlas hanke tehnilise kirjeldusega ning ajakavaga   ja/või   1. tegevuskava ja ajakava kirjelduse detailsuses või argumentides esineb kuni 3 puudust. | 1. tegevuskavas ja ajakavas esineb vähemalt 4 puudust   ja/või   1. tegevuskava kirjeldused ei ole kooskõlas alusdokumentides esitatud parameetrite ja tingimustega   ja/või   1. tegevuskava kirjelduse detailsuses või argumentides esineb vähemalt 4 puudust. |

|  |  |  |  |
| --- | --- | --- | --- |
| **Alakriteerium 2 / punktid** | **20** | **10** | **1** |
| **Meeskonna tööjaotus ja koormus** | * + - 1. ülesanded meeskonnas on jaotatud optimaalselt       2. nähtub selgelt, kuidas meeskonna liikmete oskused ja kogemused integreeritakse ühiselt töötamisse eesmärgi saavutamiseks       3. hankelepingu täitmisel kasutatavate spetsialistide tööjaotust ja koormust (tundides) on selgelt lahti kirjutatud ja selgitatud. | 1. ülesanded meeskonnas ei ole optimaalselt jaotatud   *ja/või*   1. meeskonna liikmete oskused ja kogemused ei ole integreeritud ühiselt töötamisse eesmärgi saavutamiseks   *ja/või*   1. hankelepingu täitmisel kasutatavate spetsialistide tööjaotust ja koormust (tundides) ei ole selgelt lahti kirjutatud ja selgitatud. | 1. ülesanded meeskonnas ei ole lahti kirjutatud   *ja/või*   1. meeskonna liikmete oskused ja kogemused ei ole välja toodud   *ja/või*   1. hankelepingu täitmisel kasutatavate spetsialistide tööjaotust ja koormust (tundides) ei ole välja toodud. |

|  |  |  |  |
| --- | --- | --- | --- |
| **Alakriteerium 3 / punktid** | **10** | **5** | **1** |
| **Projekti- ja kvaliteedijuhtimise põhimõtted** | 1. projekti- ja kvaliteedijuhtimise põhimõtted on kirjeldatud selgelt ja arusaadavalt; 2. projekti- ja kvaliteedijuhtimise põhimõtete rakendamine projekti jooksul on kirjeldatud selgelt ja arusaadavalt; 3. projekti- ja kvaliteedijuhtimise mõju eesmärkide saavutamisele on kirjeldatud selgelt ja arusaadavalt. | 1. projekti- ja kvaliteedijuhtimise põhimõtted on kirjeldatud üldiselt ja laialivalguvalt   *ja/või*   1. projekti- ja kvaliteedijuhtimise põhimõtete rakendamine projekti jooksul on kirjeldatud üldiselt ja laialivalguvalt   *ja/või*   1. projekti- ja kvaliteedijuhtimise mõju eesmärkide saavutamisele on kirjeldatud üldiselt ja laialivalguvalt. | 1. pakkuja on jätnud kirjeldamata projekti- ja kvaliteedijuhtimise põhimõtted   *ja/või*   1. pakkuja on jätnud kirjeldamata projekti- ja kvaliteedijuhtimise põhimõtete rakendamise projekti jooksul   *ja/või*   1. pakkuja on jätnud kirjeldamata projekti- ja kvaliteedijuhtimise mõju eesmärkide saavutamisele. |

|  |  |  |  |
| --- | --- | --- | --- |
| **Alakriteerium 4 / punktid** | **10** | **5** | **1** |
| **Riskide haldus** | 1. riskide halduse ettepanekud on esitatud selgelt, detailselt, läbimõeldult, struktureeritult ja põhjendatult; 2. riskianalüüs on põhjalik, läbimõeldud ja ammendav, hõlmab nii sisust (analüüsi teemast) kui teostamisprotseduuridest lähtuvaid riske, hinnatud on erinevate riskide olulisust ja esinemise tõenäosust ning lisatud on vastutavad isikud. 3. väljapakutud maandamismeetmed on realistlikud, selgelt ja arusaadavalt põhjendatud ning tagavad töö teostamise käigus tekkivate võimalike probleemide lahendamise kvaliteetseks teostamiseks | 1. riskide halduse ettepanekud ei ole esitatud selgelt, detailselt, läbimõeldult, struktureeritult ja põhjendatult   *ja/või*   1. riskianalüüs ei ole põhjalik, läbimõeldud ja ammendav ja/või ei hõlma nii sisust (analüüsi teemast) kui teostamisprotseduuridest lähtuvaid riske ja/või ei ole hinnatud erinevate riskide olulisust ja esinemise tõenäosust ja/või ei ole lisatud vastutavad isikud   *ja/või*   1. väljapakutud maandamismeetmed ei ole realistlikud, selgelt ja arusaadavalt põhjendatud ja/või ei taga töö teostamise käigus tekkivate võimalike probleemide lahendamist kvaliteetseks teostamiseks | 1. riskide halduse ettepanekud ei ole esitatud   *ja/või*   1. riskianalüüs ei ole esitatud   *ja/või*   1. ei ole pakutud riskide maandamismeetmeid. |

* 1. Hankija võib hinnata pakkumusi enne pakkumuste vastavuse või pakkujate suhtes kõrvaldamise aluste puudumise ja kvalifikatsiooni kontrollimist. Sellisel juhul kontrollib hankija pakkumuse vastavust ja RHS § 95 lõikes 1 sätestatud kõrvaldamise aluste puudumist ja kvalifikatsiooni vaid pakkujal, kellega ta kavatseb lepingu sõlmida pärast tähtaegselt laekunud pakkumuste hindamist.
  2. Juhul, kui hankija ei rakenda punktis 5.2 menetlust, siis võib hankija kontrollida pakkumuste vastavust riigihanke alusdokumentides esitatud tingimustele ning hinnata vastavaks tunnistatud pakkumusi enne pakkujate suhtes kõrvaldamise aluste puudumise ja kvalifikatsiooni kontrollimist (RHS § 52 lg 3)..
  3. Hankijal on õigus sisuliselt kontrollida pakkuja kõrvaldamise aluste puudumist kogu riigihanke vältel.
  4. Pakkuja kellel esineb vähemalt üks riigihangete seaduse § 95 lõike 1 punktides 1–3 ja lõike 4 punktides 2–11 nimetatud alustest, võib pakkumuses esitada tõendid selle kohta, et ta on võtnud meetmeid oma usaldusväärsuse taastamiseks. Sellisteks meetmeteks võivad olla näiteks süüteoga põhjustatud kahju hüvitamine või vastava kohustuse võtmine, uurimisasutustega aktiivse koostöö tegemine ja teo asjaolude põhjalik selgitamine või tehnilised ning organisatsiooni ja töötajatega seotud meetmed, mis võimaldavad edasisi süütegusid ära hoida. Hankija hindab esitatud tõendeid ja kui ta leiab, et nimetatud tõendid on piisavad Pakkuja usaldusväärsuse tõendamiseks, ei kõrvalda Hankija Pakkujat sellekohase põhjendatud kirjaliku otsusega hankemenetlusest ja võib sõlmida hankelepingu Pakkujaga, vaatamata kõrvaldamise aluse olemasolule.
  5. Hankijal on õigus pidada vastavaks tunnistatud pakkumuse esitanud pakkujatega läbirääkimisi esitatud pakkumuse sisu ja maksumuse ning hankelepingu tingimuste üle osas, mida hankija ei ole riigihanke alusdokumentides määranud kohustuslike nõuetena (nö mittesiduvad tingimused).
  6. Vastavalt läbirääkimiste pidamise vajadusele teatab hankija pakkujatele läbirääkimiste aja. Iga pakkujaga peetakse läbirääkimisi eraldi. Läbirääkimisi võib pidada kirjalikult (eRHRi vahendusel) või suuliselt. Suuliselt peetud läbirääkimised protokollitakse. Läbirääkimised on konfidentsiaalsed. Hankija tagab läbirääkimiste käigus pakkujate võrdse kohtlemise.
  7. Hankija teavitab pakkujaid läbirääkimiste lõppemisest.
  8. Pärast läbirääkimiste toimumist esitab pakkuja vajadusel uue kohandatud pakkumuse, mis esitatakse eRHRi kaudu läbirääkimistel kokku lepitud tähtajaks.

1. **KÕIKIDE PAKKUMUSTE TAGASILÜKKAMISE ALUSED JA HANKEMENETLUSE KEHTETUKS TUNNISTAMINE**
   1. Hankija võib lisaks RHS §-s 116 sätestatud juhtudele teha põhjendatud kirjaliku otsuse kõigi pakkumuste tagasilükkamise kohta kui ei ole tagatud piisav konkurents (laekub kaks või vähem pakkumust või vastavaks tunnistatakse ainult üks pakkumus).
   2. Hankijal on õigus hankemenetlus põhjendatud kirjaliku otsusega kehtetuks tunnistada. Põhjendatud vajaduseks võib olla eelkõige, kuid mitte ainult:
      1. kui tekib vajadus hankelepingu eset olulisel määral muuta;
      2. kui avatud hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
      3. kui langeb ära vajadus teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest;
      4. kui hankemenetluses on ilmnenud ebakõlad, mida ei ole võimalik kõrvaldada ega menetlust seetõttu õiguspäraselt lõpule viia.
2. **HANKELEPINGU SÕLMIMINE**
   1. Hankeleping sõlmitakse ühe edukaks tunnistatud pakkujaga hankelepingu projektis kindlaksmääratud tingimustel. Hankelepinguga ei võrdsustata edukaks tunnistatud pakkumust, vaid leping sõlmitakse eraldi dokumendina.
   2. Hankija soovib hankelepingu sõlmida mõistlikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist ja tagastama allkirjastatud hankelepingu hankijale viivitamatult peale selle allkirjastamist.
   3. Kui edukaks tunnistatud pakkuja ei allkirjasta või ei esita hankijale allkirjastatud hankelepingut 3 tööpäeva jooksul selle hankija poolt allkirjastamiseks esitamisest, võib hankija lugeda pakkumuse tagasivõetuks hankijast mitteolenevatel põhjustel ja kohaldada RHS § 119.
   4. Hankeleping allkirjastatakse digitaalselt. Juhul, kui hankelepingu allkirjastamine digitaalselt ei ole võimalik (nt piiriülene pakkuja), saadab hankija edukaks tunnistatud pakkumuse esitanud pakkujale kaks hankija poolt allkirjastatud lepingu eksemplari. Hankeleping loetakse kättesaaduks 3 kalendripäeva möödumisel selle elektroonilisest edastamisest arvates. Edukaks tunnistatud pakkumuse esitanud pakkuja peab ühe hankelepingu eksemplari allkirjastatult tagastama hankijale 5 tööpäeva jooksul hankelepingu kättesaamisest arvates. Hankija võib eduka pakkuja taotluse ja vajaduse korral hankelepingu tagastamise tähtaega pikendada. Kui pakkuja ei tagasta tema poolt allkirjastatud hankelepingut nimetatud tähtaja jooksul, võib hankija lugeda pakkumuse tagasivõetuks hankijast mitteolenevatel põhjustel ja kohaldada RHS § 119.
3. **LISATEABE SAAMINE**
   1. RHAD kohta saab selgitusi või täiendavat teavet ainult RHR kaudu, mis eeldab seda, et huvitatud isik registreerib end RHR-s vastava hankemenetluse juurde. Telefoni ega e-kirja teel küsimusi vastu ei võeta.
   2. Kui pakkuja avastab pakkumuse ettevalmistamise käigus RHAD-s vigu, vasturääkivusi, ebaselgusi või mitmeti tõlgendatavust, on ta kohustatud sellest koheselt hankijat RHR kaudu teavitama ja sellekohase küsimuse esitama. Kui pakkuja ei ole esitanud vastavaid küsimusi RHAD kohta, siis on hankijal õigus lähtuda hankija tõlgendusest.